**J E G Y Z Ő K Ö N Y V**

**Készült:** Pétervására Város Önkormányzat Képviselő-testületének 2014. július 31-én (csütörtökön) 13.30 órakor megtartott ülésén.

**Jelen vannak:** Eged István FIDESZ-KDNP polgármester

Boros Csaba FIDESZ-KDNP alpolgármester

Barta Gábor képviselő

Szántó Árpád képviselő

Tóth János képviselő

Varró Magdolna képviselő

**Meghívottak:** Dr. Varga Attila jegyző

Dr. Kerekes Tibor

Braun József pénzügyi oszt. vez.

Deák Bernadett önk. tanácsadó

Kovácsné Égető Edit jkv.

**Eged István FIDESZ-KDNP polgármester**

Köszönti az ülés résztvevőit, megállapítja az ülés határozatképességét, mert a 7 képviselőből mind a 6 fő jelen van. Az ülést megnyitja. Javasolja a meghívón feltüntetett napirendi pontok tárgyalását, amit a képviselők egyhangúlag elfogadtak.

**NAPIRENDI PONTOK**

1. A város rehabilitációs pályázat „SOFT” programjai támogatásának megtárgyalása.

Előterjesztő: Eged István polgármester

1. Kérdések, interpellációk.

**Napirendi pontok tárgyalása**

**1./ Napirend**

A város rehabilitációs pályázat „SOFT” programjai támogatásának megtárgyalása.

**Eged István FIDESZ-KDNP polgármester**

Város rehabilitációs „SOFT” tevékenység támogatására megítélt előleg, illetve visszafizetendő támogatásról kell döntenünk.

Elmondja, hogy meglátása szerint az egyesületek és alapítványok nagyon szépen teljesítenek.

A visszafizetendő támogatást a felhalmozási alapból kell kifizetni, mikor visszafizetik, akkor az az összeg visszakerül a felhalmozási alapba. Újabb kifizetési kérelem lesz beadva.

**Varró Magdolna képviselő**

Az a véleménye, hogy ezt a programot mindenkép támogatni kell.

Azt szeretné megtudni, hogy a nyugdíjas szövetség nem adott be pályázatot?

**Deák Bernadett önk. tanácsadó**

Nem mert alapítványok és egyesületek adhattak csak be pályázatot.

**Varró Magdolna képviselő**

Segítséget kell nyújtani a nyugdíjas szövetségnek.

**Tóth János képviselő**

Elmondja, hogy nincs jó véleménnyel ezekről a „SOFT” elemektől. Lehetne másra is költeni azt a pénzt. A laktanya pénzéhez nyúlunk, vagy azzal az összeggel mi van?

Érdeklődne, hogy hol tart a tér-ünnep szervezése?

**Deák Bernadett önk. tanácsadó**

Válaszolva a képviselő úrnak elmondja, hogy a tér-ünnep is egy „SOFT” elem.

Ide belefér egy sakkverseny is.

**Braun József pénzügyi oszt. vez.**

45 millió Ft felhalmozási pénz van, ebből lett 15 millió felszabadítva.

A tevékenységek elvégzéséhez a támogatást 50 %-ban már megkapta mindenki.

A „Gyermekkert” újonnan induló projekt.

Ezt működésiből nem tudjuk finanszírozni. A kifizetési kérelem után visszajön ez az összeg.

**Tóth János képviselő**

Időben ez mit jelent?

**Braun József pénzügyi oszt. vez.**

Augusztusban lesz beadva a kérelem. Véleménye szerint kb. 2-4 héten belül lesz eredmény.

**Eged István FIDESZ-KDNP polgármester**

A felhalmozási pénzre nagyon próbál vigyázni.

A „SOFT” elemek a pályázat legszebb része. A saját alapítványaink és egyesületeink tudnak benne részt venni.

Kérdezi, hogy ezzel a napirendi ponttal kapcsolatban van-e kérdés, észrevétel?

Amennyiben nincs kéri, hogy aki egyetért a város rehabilitációs pályázat „SOFT” programjai támogatásával a határozati javaslatok szerint az kézfelemeléssel szavazzon.

A képviselőtestület **egyhangú szavazattal** az alábbi határozatot hozta :

**Pétervására Város Önkormányzat képviselőtestületének 88/2014. (VII.31.) határozata**

1. Pétervására Város Önkormányzat Képviselőtestülete az ÉMOP-3.1.1-12-2013-0013 „Első lépés” – Szociális célú városrehabilitáció Pétervásárán programalapból finanszírozott „SOFT” tevékenységekre megítélt támogatásból a „Háló együtt a település és térség lakóiért” és Szülői program/mentorok képzése „B” komponens, Gyermekneveléssel kapcsolatos előadássorozat és beszélgetések (klub) témakörben visszatérítendő támogatásként 1.062.000,-Ft-os - 2015. december 31-ig - támogatásban részesíti az Amatőr Videósok Pétervásárai Egyesületét.

2. A Képviselőtestület a támogatást az ÉMOP-3.1.1-12-2013-0013 „Első lépés” – Szociális célú városrehabilitáció Pétervásárán programalapból finanszírozott „SOFT” tevékenységekre megítélt támogatásból biztosítja az Egyesület részére.

Határidő: értelem szerint

Felelős polgármester

**Pétervására Város Önkormányzat képviselőtestületének 89/2014. (VII.31.) határozata**

1. Pétervására Város Önkormányzat Képviselőtestülete az ÉMOP-3.1.1-12-2013-0013 „Első lépés” – Szociális célú városrehabilitáció Pétervásárán programalapból finanszírozott „SOFT” tevékenységekre megítélt támogatásból a „Okos háztartás” B komponens, Közösségi kert kialakítása témakörben visszatérítendő támogatásként 70.000,-Ft-os - 2015. december 31-ig - támogatásban részesíti a Gömör-Tornai Alapítványt.

2. A Képviselőtestület a támogatást az ÉMOP-3.1.1-12-2013-0013 „Első lépés” – Szociális célú városrehabilitáció Pétervásárán programalapból finanszírozott „SOFT” tevékenységekre megítélt támogatásból biztosítja az Alapítvány részére.

Határidő: értelem szerint

Felelős polgármester

**Pétervására Város Önkormányzat képviselőtestületének90/2014. (VII.31.) határozata**

1. Pétervására Város Önkormányzat Képviselőtestülete az ÉMOP-3.1.1-12-2013-0013 „Első lépés” – Szociális célú városrehabilitáció Pétervásárán programalapból finanszírozott „SOFT” tevékenységekre megítélt támogatásból a „Okos háztartás” „A” komponens, Takarékos háztartás témakörben visszatérítendő támogatásként 30.000,-Ft-os - 2015. december 31-ig - támogatásban részesíti a Gömör-Tornai Alapítványt.

2. A Képviselőtestület a támogatást az ÉMOP-3.1.1-12-2013-0013 „Első lépés” – Szociális célú városrehabilitáció Pétervásárán programalapból finanszírozott „SOFT” tevékenységekre megítélt támogatásból biztosítja az Alapítvány részére.

Határidő: értelem szerint

Felelős polgármester

**Pétervására Város Önkormányzat képviselőtestületének 91/2014.(VII.31.) határozata**

1. Pétervására Város Önkormányzat Képviselőtestülete az ÉMOP-3.1.1-12-2013-0013 „Első lépés” – Szociális célú városrehabilitáció Pétervásárán programalapból finanszírozott „SOFT” tevékenységekre megítélt támogatásból a „Vakáció a városban” „B” komponens, programsorozat iskoláskorú gyerekeknek a nyár szünidő alatt (1-1 hetes tábor) témakörben, 25 % előlegként 264.649,-Ft-os, 75 % visszatérítendő támogatásként 793.946,-Ft-os - 2015. december 31-ig - támogatásban részesíti a Gyermekert Alapítványt.

2. A Képviselőtestület a támogatást az ÉMOP-3.1.1-12-2013-0013 „Első lépés” – Szociális célú városrehabilitáció Pétervásárán programalapból finanszírozott „SOFT” tevékenységekre megítélt támogatásból biztosítja az Alapítvány részére.

Határidő: értelem szerint

Felelős polgármester

**Pétervására Város Önkormányzat képviselőtestületének 92/2014. (VII.31.) határozata**

1. Pétervására Város Önkormányzat Képviselőtestülete az ÉMOP-3.1.1-12-2013-0013 „Első lépés” – Szociális célú városrehabilitáció Pétervásárán programalapból finanszírozott „SOFT” tevékenységekre megítélt támogatásból a „Nyitott pajta” „A” komponens, Szabadidős programlehetőségek, klubfoglalkozások fiatalok számára témakörben, 25 % előlegként 473.701,-Ft-os, 75 % visszatérítendő támogatásként 1.421.104,-Ft-os - 2015. december 31-ig - támogatásban részesíti a Gyermekert Alapítványt.

2. A Képviselőtestület a támogatást az ÉMOP-3.1.1-12-2013-0013 „Első lépés” – Szociális célú városrehabilitáció Pétervásárán programalapból finanszírozott „SOFT” tevékenységekre megítélt támogatásból biztosítja az Alapítvány részére.

Határidő: értelem szerint

Felelős polgármester

**Pétervására Város Önkormányzat képviselőtestületének 93/2014. (VII.31.) határozata**

1. Pétervására Város Önkormányzat Képviselőtestülete az ÉMOP-3.1.1-12-2013-0013 „Első lépés” – Szociális célú városrehabilitáció Pétervásárán programalapból finanszírozott „SOFT” tevékenységekre megítélt támogatásból a „Háló együtt a település és térség lakóiért” és Szülői program/mentorok képzése „A” komponens, Szakmai program kialakítása: műhely program megszervezése, szakmai előadássorozat megszervezése témakörben visszatérítendő támogatásként 312.000,-Ft-os - 2015. december 31-ig - támogatásban részesíti a Gyermekmosolyért Alapítványt.

2. A Képviselőtestület a támogatást az ÉMOP-3.1.1-12-2013-0013 „Első lépés” – Szociális célú városrehabilitáció Pétervásárán programalapból finanszírozott „SOFT” tevékenységekre megítélt támogatásból biztosítja az Alapítvány részére.

Határidő: értelem szerint

Felelős polgármester

**Pétervására Város Önkormányzat képviselőtestületének 94/2014. (VII.31.) határozata**

1. Pétervására Város Önkormányzat Képviselőtestülete az ÉMOP-3.1.1-12-2013-0013 „Első lépés” – Szociális célú városrehabilitáció Pétervásárán programalapból finanszírozott „SOFT” tevékenységekre megítélt támogatásból a „Kiegyensúlyozott jövő!” „B” komponens, Munkába állást segítő szolgáltatások témakörben visszatérítendő támogatásként 215.000,-Ft-os - 2015. december 31-ig - támogatásban részesíti a Pétervásárai Ifjúsági Egyesületet.

2. A Képviselőtestület a támogatást az ÉMOP-3.1.1-12-2013-0013 „Első lépés” – Szociális célú városrehabilitáció Pétervásárán programalapból finanszírozott „SOFT” tevékenységekre megítélt támogatásból biztosítja az Egyesület részére.

Határidő: értelem szerint

Felelős polgármester

**Pétervására Város Önkormányzat képviselőtestületének 95/2014. (VII.31.) határozata**

1. Pétervására Város Önkormányzat Képviselőtestülete az ÉMOP-3.1.1-12-2013-0013 „Első lépés” – Szociális célú városrehabilitáció Pétervásárán programalapból finanszírozott „SOFT” tevékenységekre megítélt támogatásból a „Játsszunk együtt!” „B” komponens, Sportfoglalkozások tömegsport jelleggel gyermekek és szülők bevonásával témakörben visszatérítendő támogatásként 150.000,-Ft-os - 2015. december 31-ig - támogatásban részesíti a Pétervásárai Sportegyesületet.

2. A Képviselőtestület a támogatást az ÉMOP-3.1.1-12-2013-0013 „Első lépés” – Szociális célú városrehabilitáció Pétervásárán programalapból finanszírozott „SOFT” tevékenységekre megítélt támogatásból biztosítja az Egyesület részére.

Határidő: értelem szerint

Felelős polgármester

**Pétervására Város Önkormányzat képviselőtestületének 96/2014. (VII.31.) határozata**

1. Pétervására Város Önkormányzat Képviselőtestülete az ÉMOP-3.1.1-12-2013-0013 „Első lépés” – Szociális célú városrehabilitáció Pétervásárán programalapból finanszírozott „SOFT” tevékenységekre megítélt támogatásból a „Játsszunk együtt!” „A” komponens, Játszó- és foglalkoztató házak működtetése szülők és gyermekek bevonásával témakörben visszatérítendő támogatásként 100.000,-Ft-os - 2015. december 31-ig - támogatásban részesíti a Pétervásárai Sportegyesületet.

2. A Képviselőtestület a támogatást az ÉMOP-3.1.1-12-2013-0013 „Első lépés” – Szociális célú városrehabilitáció Pétervásárán programalapból finanszírozott „SOFT” tevékenységekre megítélt támogatásból biztosítja az Egyesület részére.

Határidő: értelem szerint

Felelős polgármester

**2./ Napirend**

Kérdések, interpellációk.

**Eged István FIDESZ-KDNP polgármester**

Az egyebekben több mindenről szeretne szót ejteni.

Legelsőnek a Művelődés Háza dologi előirányzatár kellene módosítani legalább 250.000.- Ft-tal. Erre azért van szükség, hogy ki ne fussanak az adott keretből, és meg tudják oldani a szükséges dolgokat.

**Szántó Árpád képviselő**

Volt a Művelődés Házában és szomorúan tapasztalta, hogy az alsó szinten a linóleum katasztrofális állapotban van. Oda járnak a sakkosok, illetve a PETIFE is. Véleménye szerint a két helységre a linóleumcsere kb. 150.000.- Ft-ból ki jönne. Kéri a képviselő társait, hogy ezzel kapcsolatban mondják el a véleményüket.

**Braun József pénzügyi osztályvezető**

Az javasolja, hogy erre majd októberben térjenek már vissza. Most nem megoldható.

**Eged István FIDESZ-KDNP polgármester**

Tájékoztatja a jelenlévőket a főtérrel kapcsolatos munkákról.

A kazettákba ami a középső téren vannak föld kerül, hogy most még virágok, később pedig fák lesznek bele ültetve. Arról kell dönteni, hogy ezt az idén, vagy csak jövőre vigyük végbe.

**Varró Magdolna képviselő**

Ez a rész elég zöld volt eredetileg. Térnek ezt a részét a lakosok betonsivatagnak tartják.

Sajnos a tervezetnél több fa ment ki erről a részről, mert nem igen kímélték őket a munkálatok alatt.

Valamennyi fát mindenkép ültetni kell.

**Tóth János képviselő**

Szépek a virágok, ezt jó lenne folytatni. Mennyi pénz kellene ehhez?

Az idén beültetni a fákat, mellé a virágokat, hogy mutasson a térünnepen.

**Varró Magdolna képviselő**

Az egynyári virágok nem olyan drágák.

**Eged István FIDESZ-KDNP polgármester**

A kazettákba nem csak virág van az ajánlatban. Gondoltak itt fára, illetve cserjére is, csak ezek nem olyan olcsóak.

Az átjáróhoz – a két tér közé- pedig faládákba lehet tuját tenni, hogy az is mutasson.

**Varró Magdolna képviselő**

Véleménye szerint nem olyan vészesek ezek az árak. Az árajánlatot nem tartja rossznak. Jó lett volna, ha van egy tervrajz a növények elhelyezéséről.

Tanácsolja, hogy a kazettákat télre vágott fenyőágakkal takarják le, ami véd a fagyoktól.

**Barta Gábor képviselő**

Tőle is sokan kérdezték már, hogy mi lesz a téren?

**Eged István FIDESZ-KDNP polgármester**

Feltöltik földdel, bele a fákat mellé az egynyári virágokat.

**Varró Magdolna képviselő**

Egyetért. A cserjéket pedig majd jövőre beültetni.

**Braun József pénzügyi osztályvezető**

Úgy kellene megoldani, hogy októberben lehessen fizetni.

Az egészségügyi központnál augusztus végén 4 millió forintot kell megfinanszírozni.

**Varró Magdolna képviselő**

Sajnos nagyon tönkre tettek pár fát, mert teljesen leszedték a kérgét a gépekkel. Szerinte ezek a fák nem fognak megmaradni, és majd pótolni kellene őket.

**Eged István FIDESZ-KDNP polgármester**

Javasolja akkor, hogy 1 millió forintos keretösszeg meghatározásával hozzanak határozatot a főtér növényzetének telepítésére.

Kérdezi a jelenlévőket, hogy a Művelődés Háza dologi előirányzatának 250.000.- Ft-os módosításával kapcsolatban van-e még valakinek hozzászólása?

Amennyiben nincs kéri, hogy aki egyetért a Művelődés Háza dologi előirányzatának 250.000.- Ft-os módosításával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta :

**Pétervására Város Önkormányzat képviselőtestületének 97/2014. (VII.31.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) úgy dönt, hogy a Szántó Vezekényi István Művelődés Háza és Könyvtár dologi előirányzati keretét 250.000 Ft-tal a tartalékból megemeli.

2. A Képviselőtestület az előirányzat módosítást a 2014. I-III. negyedévi beszámolóhoz kapcsolódó költségvetési rendelet módosításában hajtja végre.

Határidő: értelem szerint

Felelős polgármester

Kérdezi a jelenlévőket, hogy a főtér növényzetének pótlásával, illetve megrendelésével kapcsolatban van-e még valakinek hozzászólása?

Amennyiben nincs kéri, hogy aki egyetért a főtér növényzetének pótlásával, illetve megrendelésével az kézfelemeléssel szavazzon.

A képviselőtestület **egyhangú szavazattal** az alábbi határozatot hozta :

**Pétervására Város Önkormányzat képviselőtestületének 98/2014. (VII.31.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) úgy dönt, hogy megrendeli a CsókayKft.-től a főtér növényzetpótlását összesen 827.874,-Ft+ÁFA, azaz összesen 1.051.400,-Ft összegben.

2. A Képviselőtestület a pénzt a felhalmozási kerete terhére biztosítja.

3. A Képviselőtestület felhatalmazza a polgármestert a Kft.-vel kötendő vállalkozási szerződés aláírására.

Határidő: értelem szerint

Felelős polgármester

**Eged István FIDESZ-KDNP polgármester**

A Telecommal történt egyeztetés után szükség van kb. 4 db aknafedélre, melynek összege kb. 500.000.- Ft lenne.

Kérdezi, hogy ezzel kapcsolatban van-e kérdés, hozzászólás?

Amennyiben nincs kéri, hogy aki egyetért a fent említettekkel az kézfelemeléssel szavazzon.

A képviselőtestület **egyhangú szavazattal** az alábbi határozatot hozta :

**Pétervására Város Önkormányzat képviselőtestületének 99/2014. (VII.31.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) úgy dönt, hogy megrendeli az Agria-Telefon Kft-től 4 db aknafedelet összesen 375.961,-Ft+ÁFA, azaz összesen 477.470,-Ft összegben.

2. A Képviselőtestület a pénzt a felhalmozási kerete terhére biztosítja.

3. A Képviselőtestület felhatalmazza a polgármestert a Kft-vel kötendő szerződés aláírására.

Határidő: értelem szerint

Felelős polgármester

**Eged István FIDESZ-KDNP polgármester**

Tájékoztatja a jelenlévőket, hogy megkereste az Eger Média Kft.

Heves megyei településekről készítenek riportot kb. 30 perc időtartamban. Ez kb. 300.000.- Ft lenne. Szeretné, ha a testület úgy dönteni, hogy ez a riport készüljön el a városról.

**Boros Csaba alpolgármester**

Szántó Lászlóék (AVIPE) nem csinálnak ilyet?

**Eged István FIDESZ-KDNP polgármester**

Valami hasonlót, de csak fényképen.

Kérdezi, hogy ezzel kapcsolatban van-e kérdés, észrevétel?

Amennyiben nincs kéri, hogy aki egyetért a riport elkészítésével az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 100/2014. (VII.31.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) úgy dönt, hogy megrendeli a Média Eger Nonprofit Kft.-től Pétervására városról szóló kisfilmet (PR „2” csomagot összesen 288.000,-Ft+ÁFA, azaz 365.760,-Ft, illetve a város újságban való megjelenítését (800 példány) 15.760 Ft+ÁFA, azaz 20.015,-Ft értékben.

2. A Képviselőtestület a pénzt a felhalmozási kerete terhére biztosítja.

3. A Képviselőtestület felhatalmazza a polgármestert a Kft.-vel kötendő szerződés aláírására.

Határidő: értelem szerint

Felelős polgármester

**Eged István FIDESZ-KDNP polgármester**

Az Egészségügyi Központnál (belső ajtók cseréje, villanyszerelési munkák, és csapadékvíz elvezetés) felújítási és beruházási munkákat kellene elvégeztetni kb. 1,4 millió Ft összegben. Ha az Intézményfenntartó Társulás ülésén is elfogadják az önkormányzati képviselők, akkor felhatalmazást kér a szerződés aláírására.

Kérdezi, hogy ezzel kapcsolatban van-e kérdés, észrevétel?

Amennyiben nincs kéri, hogy aki egyetért a szerződés aláírásával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 101/2014. (VII.31.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) úgy dönt, hogy megrendeli a Tarnavölgye 2008 Építő és Szolgáltató Kft.-től az Egészségügyi Központnál (belső ajtók cseréje, villanyszerelési munkák, és csapadékvíz elvezetés) felújítási és beruházási munkákat összesen 1.121.600,-Ft+ÁFA, azaz 1.424.000,-Ft értékben.

2. A Képviselőtestület az önkormányzatra jutó összeget a felhalmozási kerete terhére biztosítja.

3. A Képviselőtestület felhatalmazza a polgármestert a Kft.-vel kötendő szerződés aláírására.

Határidő: értelem szerint

Felelős polgármester

**Dr. Varga Attila jegyző**

Megkereste a MacroFleet Informatikai Szolgáltató és Tanácsadó Kft. azzal, hogy szeretné a képviselőtestület hozzájárulását kérni ahhoz, hogy székhelyként a Művelődés Háza ingatlanát használhassa 2015. december 31-ig.

**Eged István FIDESZ-KDNP polgármester**

Kérdezi, hogy ezzel kapcsolatban van-e valakinek kérdése, hozzászólása?

Amennyiben nincs kéri, hogy aki egyetért a MacroFleet Informatikai Szolgáltató és Tanácsadó Kft. kérésével az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 102/2014. (VII.31.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) hozzájárulását adja, hogy a MacroFleet Informatikai Szolgáltató és Tanácsadó Kft. székhelyeként a Szántó Vezekényi István Művelődés Háza és Könyvtár (3250 Pétervására, Szent Márton út 3.) ingatlanát használhassa, illetve jegyeztesse be.

2. A Képviselőtestület felhatalmazza a polgármestert a székhely használati nyilatkozat aláírására.

Határidő: értelem szerint

Felelős polgármester

**Dr. Varga Attila jegyző**

Létre kell hozni a Hungaricum Bizottságot, azaz a helyi értéktár bizottságot. A tagoknak javasolna Szántó Lászlót, Tóthné Németh Barbarát, és Eged Jánost.

**Eged István FIDESZ-KDNP polgármester**

Kérdezi, hogy ezzel kapcsolatban van-e valakinek kérdése, hozzászólása?

Amennyiben nincs kéri, hogy aki egyetért a Települési Értéktár Bizottság tagjaival az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 103/2014. (VII.31.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) Pétervására Város Települési Értéktár Bizottság tagjainak megválasztja

- Szántó László 3250 Pétervására, Kossuth út 49/A.

- Eged János 3250 Pétervására, Honvéd út 2/A.

- Tóthné Németh Barbara 3250 Pétervására, Petőfi út 36. szám alatti lakosokat.

2. A Képviselőtestület felkéri a Bizottság tagjait, hogy tegyék meg a Települési Értéktárba települési értékek (hungarikumok) javaslataikat.

Határidő: azonnal

Felelős polgármester

**Dr. Varga Attila jegyző**

Tájékoztatja a jelenlévőket, hogy augusztus 25-től lehet igényelni az ajánlóíveket, melyeket szeptember 8-ig vissza kell hozni.

A tér ünneppel kapcsolatban elmondja, hogy autós bemutató is lesz.

**Eged István FIDESZ-KDNP polgármester**

A tér ünnephez várja a javaslatokat, ötleteket és ajánlatokat.

**Tóth János képviselő**

Simonné Éva megint panaszkodott neki, hogy a PEVIK a csapadékvizet az útra engedi ki, mely az onnan nem tud elfolyni, és az arra közlekedő autók mind a háza falára csapják a vizet.

**Barta Gábor képviselő**

Sajnos ott az árok széle magasabban van, mint az út, így a víz nem tud belefolyni az árokba ezért áll meg az úton.

Szeretné megbeszélni a testülettel, hogy mi legyen a vásárral. Legyen-e vagy ne?

Minden egyes alkalommal mobil WC-t kell biztosítani, folyó víz nincs. Állatvásár nincs.

Mióta újra itt bent van a piac, alig vannak a vásárban. Legutóbb is négy árus volt csak, vevő pedig alig van.

**Eged István FIDESZ-KDNP polgármester**

Ami kiesik a vásárból bejön a piacon.

**Szántó Árpád képviselő**

A pénteki napok szoktak erősebbek lenni a piacon.

**Barta Gábor képviselő**

Ez így igaz, volt olyan eset, hogy a postakocsi alig tudott megfordulni az árusoktól.

**Varró Magdolna képviselő**

Akkor úgy kell kialakítani a piacot, hogy a pataktól egészen a postáig lehessen kirakodni.

Az Egészségügyi Központba kellenek még székek, függönyök, sötétítők, stb.

**Braun József pénzügyi osztályvezető**

Jó lenne, ha októberben térnének erre vissza.

**Varró Magdolna képviselő**

Nem szabad megfeledkezni a hűtőszekrényről az új fogorvosi rendelőbe.

**Deák Bernadett önkormányzati tanácsadó**

A Művelődés Háza alagsorában tönkre ment a bojler.

**Barta Gábor képviselő**

Egy 50 literes bojler ment tönkre, így a szociális blokkban nincs meleg víz.

Sajnos a keringető szivattyú sem biztos, hogy kibírja a telet.

**Boros Csaba alpolgármester**

A sportcsarnokkal is kezdeni kellene valamit, mert a beázásnál le fog esni a fal.

**Varró Magdolna képviselő**

A gyermekorvosi váróba jó lenne egy foglalkoztató sarkot kialakítani.

A szociális blokkba pedig folyékony szappan adagoló és papírtörlő kell.

**Tóth János képviselő**

A behívórendszerrel kapcsolatban úgy gondolja, hogy nem lenne fontos, hogy kijelzős legyen. Nem lehetne inkább hangszórós.

**Eged István FIDESZ-KDNP polgármester**

Kérdezi, hogy van-e még kérdés, hozzászólás? Amennyiben nincs, megköszöni a jelenlévők munkáját és az ülést bezárja.

**K.m.f.**

**Eged István Dr. Varga Attila**

polgármester jegyző